ระเบียบกองทุนเพื่อความเสมอภาคทางการศึกษาว่าด้วยการแบ่งส่วนงาน หน้าที่และความรับผิดชอบของสำนักงานกองทุนเพื่อความเสมอภาคทางการศึกษา พ.ศ.๒๕๖๑ โดยที่เป็นการสมควรกำหนดระเบียบเกี่ยวกับการแบ่งส่วนงาน หน้าที่และความรับผิดชอบของส่วนงานอาศัยอำนาจตามความในมาตรา ๒๓ (๕) แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑ ประกอบกับมติคณะกรรมการบริหารกองทุนเพื่อความเสมอภาคทางการศึกษาในการประชุมครั้งที่๗/๒๕๖๑ เมื่อวันที่ ๑๗ ตุลาคม ๒๕๖๑ คณะกรรมการบริหารกองทุนเพื่อความเสมอภาคทางการศึกษาจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกองทุนเพื่อความเสมอภาคทางการศึกษาว่าด้วยการแบ่งส่วนงาน หน้าที่และความรับผิดชอบของสำนักงานกองทุนเพื่อความเสมอภาคทางการศึกษาพ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กองทุนหมายความว่า กองทุนเพื่อความเสมอภาคทางการศึกษาสำนักงานหมายความว่า สำนักงานกองทุนคณะกรรมการหมายความว่า คณะกรรมการบริหารกองทุนผู้จัดการหมายความว่า ผู้จัดการกองทุนพนักงานหมายความว่า พนักงานของสำนักงาน แต่ไม่หมายความรวมถึงผู้จัดการลูกจ้างหมายความว่า ลูกจ้างของสำนักงานเจ้าหน้าที่ของรัฐหมายความว่า ข้าราชการหรือเจ้าหน้าที่ของรัฐที่มาปฏิบัติงานให้แก่สำนักงานเป็นการชั่วคราวตามคำสั่งนายกรัฐมนตรีหรือตามข้อตกลงระหว่างหน่วยงานต้นสังกัดของผู้นั้นกับสำนักงานบุคลากรหมายความว่า พนักงาน ลูกจ้าง และเจ้าหน้าที่ของรัฐข้อ ๔ ให้แบ่งส่วนงานของสำนักงานดังนี้(๑)ฝ่ายตรวจสอบภายใน(๒)สำนักบริหารกลาง แบ่งเป็น ๔ ฝ่าย คือ ฝ่ายอำนวยการ ฝ่ายทรัพยากรบุคคลฝ่ายบัญชีและการเงิน และฝ่ายสื่อสารองค์กร(๓)สำนักพัฒนานโยบาย กลยุทธ์ และงบประมาณ(๔)สำนักบริหารเงินอุดหนุนผู้ขาดแคลนทุนทรัพย์(๕)สำนักพัฒนานวัตกรรมการเรียนรู้เชิงพื้นที่(๖)สำนักพัฒนาคุณภาพครู นักศึกษาครูและสถานศึกษา(๗)[๒] สถาบันวิจัยเพื่อความเสมอภาคทางการศึกษา(๘)สำนักส่งเสริมการมีส่วนร่วม นวัตกรรมและทุนการศึกษาโดยมีภารกิจตามบัญชีแนบท้ายระเบียบนี้ข้อ๕ ให้ผู้จัดการสามารถตั้งกลุ่มงานที่เน้นการประสานและเชื่อมโยงกับกลุ่มเป้าหมายโดยนำบุคลากรจากสำนัก/สถาบันมารวมกันในรูปแบบโครงการแผนงาน หรือ คณะทำงาน เช่น กลุ่มงานเด็กปฐมวัย กลุ่มงานเด็กในระบบ กลุ่มงานเด็กนอกระบบกลุ่มประชากรวัยแรงงาน เป็นต้นข้อ ๖ ให้ผู้จัดการมีอำนาจออกคำสั่งเพื่อกำหนดหน่วยงานและภารกิจภายในส่วนงานต่างๆ เป็นการเพิ่มเติมได้ และให้มีอำนาจกำหนดหน้าที่ในรายละเอียดย่อยออกไปได้ตามความเหมาะสมเพื่อประโยชน์ในการบริหารงานของสำนักงานข้อ ๗ ให้ผู้จัดการรักษาการให้เป็นไปตามระเบียบนี้หากมีกรณีใดไม่สามารถปฏิบัติตามหลักเกณฑ์ที่กำหนดไว้ในระเบียบนี้ ให้ผู้จัดการเสนอคณะกรรมการพิจารณาเป็นกรณีๆ ไปประกาศ ณ วันที่ ๑๗ ตุลาคม พ.ศ.๒๕๖๑ประสาร ไตรรัตน์วรกุลประธานกรรมการบริหารกองทุนเพื่อความเสมอภาคทางการศึกษา ระเบียบกองทุนเพื่อความเสมอภาคทางการศึกษาว่าด้วยการแบ่งส่วนงานหน้าที่และความรับผิดชอบของสำนักงานกองทุนเพื่อความเสมอภาคทางการศึกษา(ฉบับที่ ๒) พ.ศ. ๒๕๖๒[๓]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ให้ยกเลิกความว่า สถาบันวิจัยและพัฒนาองค์ความรู้และเทคโนโลยีสารสนเทศตามบัญชีแนบท้ายแห่งระเบียบกองทุนเพื่อความเสมอภาคทางการศึกษา ว่าด้วยการแบ่งส่วนงานหน้าที่และความรับผิดชอบของสำนักงานกองทุนเพื่อความเสมอภาคทางการศึกษาพ.ศ. ๒๕๖๑ และให้ใช้ความว่า สถาบันวิจัยเพื่อความเสมอภาคทางการศึกษา แทนพัชรภรณ์/ธนบดี/จัดทำ๒๔ ธันวาคม ๒๕๖๑พิไลภรณ์/เพิ่มเติม๒๑ พฤศจิกายน๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๘๒ ง/หน้า ๕/๘ พฤศจิกายน ๒๕๖๑[๒] ข้อ ๔(๗) แก้ไขเพิ่มเติมโดยระเบียบกองทุนเพื่อความเสมอภาคทางการศึกษาว่าด้วยการแบ่งส่วนงานหน้าที่และความรับผิดชอบของสำนักงานกองทุนเพื่อความเสมอภาคทางการศึกษา(ฉบับที่ ๒) พ.ศ. ๒๕๖๒[๓] ราชกิจจานุเบกษาเล่ม ๑๓๖/ตอนพิเศษ ๑๒๖ ง/หน้า ๓/๑๗ พฤษภาคม ๒๕๖๒